《和渊明诗》
宋代·于石

林屋本深寂，而多禽鸟喧。
一静制群动，何必更幽偏。
西风扫脱叶，见此林杪山。
朝看孤云出，暮看孤云还。
云飞亦何心，相对两忘言。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。